След като печели през 2008 г. конкурса "SanremoLab", постига успех с участието си в 59-ото издание на Фестивала на италианската песен в Санремо през 2009 г. с песента "Sincerità" („Искреност“) в категорията „Нови предложения“, където се класира на 1-во място. През през 2014 г. тя отново триумфира на фестивала, този път в категорията „Шампиони“ с песента "Controvento ("„Срещу вятъра“). Ариза участва още пет пъти във фестивала, съответно през 2010 г. с "Malamorenò" („Нонеилюбовта“) - 9-то място, през 2012 г. с "La notte" („Нощта“) - 2-ро място (песента печели "Sanremo Hit Award" като най-продавания сингъл на това издание), през 2016 г. с "Guardando il cielo" („Гледайки небето“) - 10-то място, през 2019 г. с "Mi sento bene" („Чувствам се добре“) - 8-мо място и през 2021 г. с "Potevi fare di più" („Можеше да направиш повече“) "-" 10-то място.